एटाः जिला अस्पताल में एक प्रसूता ने बच्चे को जन्म दिया है। परिजनों का आरोप है कि अस्पताल में होने के बावजूद आधे घंटे बाद स्वास्थ्य सुविधाएं मिल पाई हैं। वहीं जिला अस्पताल के सीएमएस डॉ राजेश अग्रवाल के मुताबिक जैसे ही जानकारी हुई तत्काल स्वास्थ्य सुविधाएं प्रसूता को उपलब्ध कराई गई।
 अलीगंज निवासी 35 वर्षीय गर्भवती महिला गीता को उसके परिजन इलाज के लिए जिला महिला अस्पताल पहुंचे थे। बताया यह जा रहा है कि महिला अस्पताल में अल्ट्रासाउंड की सुविधा नहीं थी। जिसको कराने के लिए परिजन गीता को लेकर जिला अस्पताल पहुंचे थे। इसी दौरान गीता को प्रसव पीड़ा होने लगी। प्रसव पीड़ा के दौरान गीता बाइक से उतर कर जमीन पर लेट गई। वहीं पर उसने बच्चे को जन्म दिया। परिजन बॉबी का आरोप है कि आधे घंटे तक महिला जमीन पर तड़पती रही। लेकिन कोई चिकित्सकीय सुविधा नहीं मिली।
 प्रसव हो जाने के बाद स्वास्थ्य विभाग की टीम ने महिला को महिला जिला अस्पताल में भर्ती कराया है। जहां उसे इलाज दिया जा रहा है। परिजनों ने बताया है कि महिला का इलाज इससे पहले अलीगंज स्थित सामुदायिक स्वास्थ्य केंद्र में चल रहा था।
 वहीं सीएमओ अरविंद कुमार गर्ग ने कहा है कि मामले की जानकारी कर जांच कराई जाएगी और इसमें जो भी दोषी होगा उसके खिलाफ सख्त कार्रवाई की जाएगी।
 
एटाः जिला अस्पताल में एक प्रसूता ने बच्चे को जन्म दिया है। परिजनों का आरोप है कि अस्पताल में होने के बावजूद आधे घंटे बाद स्वास्थ्य सुविधाएं मिल पाई हैं। वहीं जिला अस्पताल के सीएमएस डॉ राजेश अग्रवाल के मुताबिक जैसे ही जानकारी हुई तत्काल स्वास्थ्य सुविधाएं प्रसूता को उपलब्ध कराई गई। अलीगंज निवासी पैंतीस वर्षीय गर्भवती महिला गीता को उसके परिजन इलाज के लिए जिला महिला अस्पताल पहुंचे थे। बताया यह जा रहा है कि महिला अस्पताल में अल्ट्रासाउंड की सुविधा नहीं थी। जिसको कराने के लिए परिजन गीता को लेकर जिला अस्पताल पहुंचे थे। इसी दौरान गीता को प्रसव पीड़ा होने लगी। प्रसव पीड़ा के दौरान गीता बाइक से उतर कर जमीन पर लेट गई। वहीं पर उसने बच्चे को जन्म दिया। परिजन बॉबी का आरोप है कि आधे घंटे तक महिला जमीन पर तड़पती रही। लेकिन कोई चिकित्सकीय सुविधा नहीं मिली। प्रसव हो जाने के बाद स्वास्थ्य विभाग की टीम ने महिला को महिला जिला अस्पताल में भर्ती कराया है। जहां उसे इलाज दिया जा रहा है। परिजनों ने बताया है कि महिला का इलाज इससे पहले अलीगंज स्थित सामुदायिक स्वास्थ्य केंद्र में चल रहा था। वहीं सीएमओ अरविंद कुमार गर्ग ने कहा है कि मामले की जानकारी कर जांच कराई जाएगी और इसमें जो भी दोषी होगा उसके खिलाफ सख्त कार्रवाई की जाएगी।